CELEX: 62013CA0115
Language: et
Date: 2014-04-10 00:00:00
Title: Kohtuasi C-115/13: Euroopa Kohtu (kuues koda) 10. aprilli 2014 . aasta otsus – Euroopa Komisjon versus Ungari (Liikmesriigi kohustuste rikkumine — Alkoholi ja alkohoolsete jookide aktsiisimaksud — Direktiiv 92/83/EMÜ — Aktsiisimäärade kehtestamine — Piiritusetehases etanooli tootmisele aktsiisi määraga 0 forintit kehtestamine — Füüsiliste isikute poolt etanooli tootmise aktsiisist vabastamine)

10.6.2014   
            
            
               ET
            
            
               Euroopa Liidu Teataja
            
            
               C 175/13
            
         Euroopa Kohtu (kuues koda) 10. aprilli 2014. aasta otsus – Euroopa Komisjon versus Ungari
   (Kohtuasi C-115/13) (1)
   
   ((Liikmesriigi kohustuste rikkumine - Alkoholi ja alkohoolsete jookide aktsiisimaksud - Direktiiv 92/83/EMÜ - Aktsiisimäärade kehtestamine - Piiritusetehases etanooli tootmisele aktsiisi määraga 0 forintit kehtestamine - Füüsiliste isikute poolt etanooli tootmise aktsiisist vabastamine))
   2014/C 175/14
   Kohtumenetluse keel: ungari
   
      Pooled
   
   
      Hageja: Euroopa Komisjon (esindajad: C. Barslev ja A. Sipos)
   
      Kostja: Ungari (esindajad: M. Z. Fehér, K. Szíjjártó ja K. Molnár)
   
      Ese
   
   Liikmesriigi kohustuste rikkumine – Nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (EÜT L 316, lk 21; ELT eriväljaanne 09/01, lk 206) artiklite 19-21 tõlgendamine koostoimes selle direktiivi artikli 22 lõikega 7 ja nõukogu 19. oktoobri 1992. aasta direktiivi 92/84/EMÜ alkoholi ja alkohoolsete jookide aktsiisimäära ühtlustamise kohta (EÜT L 316, lk 29; ELT eriväljaanne 09/01, lk 213) artikli 3 lõikega 1 – Aktsiiside kehtestamine – Piiritusetehases etanooli tootmisele aktsiisi määraga 0 forintit kehtestamine – Füüsiliste isikute poolt etanooli tootmise aktsiisist vabastamine
   
      Resolutsioon
   
   
               1.
            
            
               Kuna Ungari Vabariik on võtnud vastu ja kohaldanud õigusnormi, mis näeb ette, et selles määratletud tingimustel kehtib piiritusetehases etanooli tootmisele aktsiisimäär 0 forintit ning füüsiliste isikute poolt etanooli tootmine on aktsiisist vabastatud, siis on Ungari Vabariik rikkunud nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (EÜT L 316, lk 21; ELT eriväljaanne 09/01, lk 206) (muudetud aktiga Bulgaaria Vabariigi ja Rumeenia ühinemistingimuste ja Euroopa Liidu aluslepingutesse tehtavate muudatuste kohta) artiklitest 19-21 koostoimes selle direktiivi artikli 22 lõikega 7 ning nõukogu 19. oktoobri 1992. aasta direktiivi 92/84/EMÜ alkoholi ja alkohoolsete jookide aktsiisimäära ühtlustamise kohta (EÜT L 316, lk 29; ELT eriväljaanne 09/01, lk 213) artikli 3 lõikega 1 tulenevaid kohustusi.
            
         
               2.
            
            
               Mõista kohtukulud välja Ungari Vabariigilt.
            
         
      (1)  ELT C 129, 4.5.2013.